पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। भाजपा के वरिष्ठ नेता लालकृष्ण आडवाणी के इस्तीफे से मचे बवाल से परे यहां पार्टी के युवा कार्यकर्ता देर शाम तक क्रिकेट मैच का लुत्फ उठाते रहे। बड़े नेताओं की नजर दिल्ली के घटनाक्रम पर रही। उनकी सांसें-ऊपर नीचे होती रही, लेकिन युवा इकाई के पदाधिकारी और कार्यकर्ता चौके-छक्कों पर खुशी जाहिर करते नजर आए। यह सिलसिला बुधवार को भी जारी रहेगा। इसके लिए युवा मोर्चा ने स्टेडियम को खासतौर पर सजाया है।
नेहरू स्टेडियम में भाजयुमो के प्रदेशव्यापी क्रिकेट के तहत संभाग की टीमों के मैच हुए। सोमवार को मोर्चा प्रदेश अध्यक्ष अमरदीप मौर्य, कृष्णमुरारी मोघे, शंकर लालवानी, दीपक जैन, गोलू शुक्ला, सावन सोनकर की उपस्थिति में दोपहर में मैच शुरू हुए। शुरुआत फीकी रही। शाम को कार्यकर्ताओं पर मैच का रंग चढ़ा और वे हर चौके-छक्के और विकेट पर थिरकते नजर आए। बड़े नेताओं से जब दिल्ली के घटनाक्रम पर चर्चा करना चाही तो सभी ने चुप्पी साध ली।
आज फाइनल मैच - क्रिकेट का फाइनल मंगलवार शाम को खेला जाएगा। मौर्य ने बताया इस दौरान सांसद सुमित्रा महाजन, मंत्री कैलाश विजयवर्गीय, महेंद्र हार्डिया सहित पार्टी के वरिष्ठ नेता उपस्थित रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva zho_Hant eng_Latn